 Rīgā

|  |  |
| --- | --- |
| 14.03.2018.  Nr.1.1-4/­­17 | **Ieinteresētajiem piegādātājiem**  *(elektroniski BMC interneta mājaslapā)* |

*Par Nolikuma noteikumu skaidrojumu*

APP „Latvijas Biomedicīnas pētījumu un studiju centrs” (turpmāk - Pasūtītājs) rīkotā iepirkuma „**Remontmateriālu un citu materiālu iegāde BMC vajadzībām**” (id. Nr.BMC 2018/426) (turpmāk – Iepirkums) iepirkumu komisija informē par sniegtajām atbildēm uz uzdotajiem jautājumiem par Iepirkuma nolikumu (turpmāk - Nolikums).

Saskaņā ar Iepirkuma Nolikuma 7.3.apakšpunktu, kas nosaka, ka „Papildu informāciju Pasūtītājs ievieto Pasūtītāja mājas lapā www.biomed.lu.lv, sadaļas *Iepirkumi* apakšsadaļā *Iepirkumi* … . Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par Nolikumu”, uzskatāms, ka līdz ar šīs atbildes publicēšanu, ka ieinteresētie piegādātāji ir saņēmuši papildu informāciju par Nolikumu.

[1] Kas ir p.2.1.1., 2.1.2., 2.1.3., 4.5., . atrunātie produkti? Vai p.1.1. nedod jēdzienu “Prece”?

2.1.1., 2.1.2. un 2.1.3.apakšpunktos atrunāti produktu-Preču pasūtīšanas un piegādes noteikumi. 4.5.apakšpunkts pieprasa lietošanas instrukcija, ja ražotājam tāda ir. Tie neapzīmē kādas citas preces, tikai nosaka speciālu kārtību. Nav īsti skaidrs jautājums, ja atbilde nav sniegta, lūdzu, precizējiet.

[2] Vai nevar būt situācija, ka LR normatīvie akti nenosaka deklarācija vai CE marķējuma esamību? Ierosinām precizēt p.3.4. un izteikt to šādā redakcijā:

…

Ja kādam konkrētam produktam saskaņā ar LR normatīvajiem aktiem materiālu deklarācijas netiek izsniegtas, tad arī Pasūtītājs, protams, šādas deklarācijas līguma izpildes gaitā nevarēs pieprasīt un arī nepieprasīs. CE marķejumu paredz LR normatīvie akti. Ja pierādāms, ka konkrētam produktam šāds noteikums nav attiecināms, tad tas nav nepieciešams. Jebkurš nolikuma nosacījums, kas ir pretējs LR normatīvajiem aktiem, jāskata saskaņā ar LR normatīvajos aktos noteikto.

[3] Vai nav uzreiz līgumā jāatrunā tā nezināmā informācija, par kuru tiek rakstīts p.4.3. un kuru var pieprasīt pircējs? Citādāk nezināmās prasības var izvirzīt ilgi…

 Šī papildus informācija ir konkrēts projekts, kura ietvaros var tikt pasūtītas preces vai kāda speciāla pasūtījuma kontaktpersonas. Iestādes projektu skaits ir vairāki desmiti, arī kontaktpersonas ir vairākas, tāpēc konkrēti atrunāt nav iespējams un ir nelietderīgi. Jebkurā gadījumā prasības nevar būt pamatotas vai ar mērķi pretlikumīgu un pretēju līgumam (veikt apmaksu) mērķi. Pasūtītājs ir valsts iestāde, tāpēc, lūdzam, respektēt, ka līguma ietvaros nenotiek krāpnieciskas darbības, ja tādas šajā tirgus segmentā pastāv ar citiem pircējiem.

[4] Pārdevējs neizraksta rēķinus. Preces pieņemšana notiek uz pavadzīmes parakstīšanas pamata. Šajā sakarā ierosinām šādu p. 4.6.redakciju:

4.6. Samaksu par saņemtām Precēm Pircējs veic bezskaidras naudas norēķinu veidā 20 (divdesmit) dienu laikā no~~rēķina izrakstīšanas brīža~~pavadzīmes – rēķina abpusējās parakstīšanas brīža, izņemot gadījumus, ja Līdzēji vienojas par citiem noteikumiem.

Punktā vispārīgi atrunāts galvenais princips, - samaksa tiek veikta tikai pēc saņemtām precēm un maksājuma rēķina saņemšanas. Ja Jūsu, kā pretendenta komercdarbība paredz pavadzīmes abpusēju parakstīšanu, tad tikai to atbalstīsim un iekļausim savstarpējā līgumā, ja tiksiet atzīti par uzvarētājiem.

[5] Vai pretendentam tika iesniegti p.4.7. norādītie noteikumi?

Pretendenti ar tiem var iepazīties ierodoties pie Pasūtītāja.

[6] Vai pārdevējs atbild par preces daudzuma vai kvalitātes zudumu, ja tas notika pēc pavadzīmes parakstīšanas dēļ pircēja darbībām? Vai prece nav jāsaskaita un jāapskata pirms pavadzīmes parakstīšanas? Ierosinām papildināt līgumu ar šādiem punktiem:

…

Ja preces bojājums radies pārdevēja dēļ, tad atbildīgs ir pārdevējs. Tikai iepakojumu saskaitīšana vai iepakojuma apskate vēl negarantē produkta atbilstību līguma noteikumiem. Vienlaikus norādām, ka attiecīgā līgumslēdzēja vaina būs jāpierāda. Strīdus gadījumā līdzēji var piesaistīt arī ekspertus. Praksē varam teikt, ka šādas situācijas, ja pārdevējs nodrošina kvalitatīvu preci un pakalpojumu (piegādi), mū9su iestādes darbības laikā nav bijušas.

[7] Kas ir p.6.11. norādītais pretendents?

Drukas kļūda. Neapšaubāmi tas ir domāts – Pārdevējs (tiks labots līgumā, kas tiks noslēgts ar uzvarētāju šajā iepirkumā).